Kamu bisa jelasin ke aku soal Song Hye-kyo dalam bahasa bali?

Song Hye-kyo embas 22 November 1981, yusan dané 39 tiban. Dané madué parab ring Basa Inggris inggih punika Lorraine Song. Tegehnyane 161 cm tur madué golongan darah A. Dané model miwah aktris saking Koréa Selatan sané kauningin antuk peran dané ring drama Autumn in My Heart (2000) miwah Full House (2004). Wenten malih drama sané kapraginain sareng dané minakadi Hotelier (2001), Guardian Angel (2001), All in (2003), Rays of Sunshine (2004), Worlds Within (2008), That Winter, The Wind Blows (2013), Descendants Of The Sun (2016), miwah Encounter (2018). Silih tunggil drama dané sané kasub inggih punika Descendants Of The Sun (2016) sané kapraginain sareng dané miwah Song Jong-ki (kurenan dané dumun). Saantukan drama puniki dané akeh pisan ngamolihang penghargaan. Wenten sawatara nem penghargaan sané kapolihang, inggih punika tiga penghargaan saking KBS Drama Awards (2016), asiki saking APAN Star Awards (2016) sané kaping lima, miwah malih kakalih saking Baeksang Arts Awards (2016) sané kaping 52. Lianan ring drama, dané taler nyarengin makudang-kudang pilem Koréa miwah China minakadi My Girl and I (2005), Hwang Jin-Yi (2007), Fetish (2008), Camellia (2010), A Reason to Live (2011), The Grandmasters (2012), My Briliant Life (2014), The Crossing Part I (2014), The Crossing Part II (2015), miwah The Queens (2015).